Diari Oficial de la Generalitat Valenciana


Sumari del DOGV 9121, del 06-07-2021 (2021/7213)

RESOLUCIÓ de 22 de juny de 2021, de la Direcció General de Personal Docent, per la qual s'aprova l'expedient del procediment selectiu d'accés al cos docent de subgrup superior de professors i professores d'Ensenyament Secundari, convocat per l'Ordre 4/2020, de 27 de febrer, de la Conselleria d'Educació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9121

Data del DOGV
:   06-07-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7213


Data del document
:   22-06-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 22 de juny de 2021, de la Direcció General de Personal Docent, per la qual s'aprova l'expedient del procediment selectiu d'accés al cos docent de subgrup superior de professors i professores d'Ensenyament Secundari, convocat per l'Ordre 4/2020, de 27 de febrer, de la Conselleria d'Educació, Cultura i Esport. [2021/7213]  
Per l'Ordre 4/2020, de 27 de febrer, de la Conselleria d'Educació, Cultura i Esport (DOGV 8752), es va convocar un procediment selectiu d'accés al cos docent de subgrup superior per al cos de professors d'Ensenyament Secundari, i de conformitat amb el que es preveu en la seua base 11, les persones aspirants seleccionades estan exemptes de la realització de la fase de pràctiques, per la qual cosa, una vegada comprovat que totes reuneixen els requisits de participació establits en la citada convocatòria, resolc:  
  
Primer  
Declarar seleccionades en el procediment selectiu per a l'accés al cos docent de subgrup superior per al cos de professors d'Ensenyament Secundari, convocat per Ordre 4/2020, de 27 de febrer, de la Conselleria d'Educació, Cultura i Esport, les persones aspirants relacionades en l'annex a la present resolució.  
  
Segon  
Aprovar l'expedient del citat procediment selectiu, respecte de les persones aspirants relacionades en l'annex a la present resolució, i remetre'l al Ministeri d'Educació i Formació Professional, perquè procedisca al seu nomenament com a personal funcionari de carrera, de conformitat amb la puntuació obtinguda.  
  
Tercer  
Donat que el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, va decretar la suspensió dels termes i la interrupció dels terminis per a la tramitació dels procediments administratius, aquest procediment selectiu no va poder dur-se a terme en els terminis previstos i, com que els llistats de persones aspirants seleccionades es publicaren el 16 de març de 2021, conseqüentment, és procedent que el nomenament es faça amb efectes econòmics i administratius d'1 de setembre de 2021.  
  
Quart  
D'acord amb el que es preveu en la base 11.2 de la convocatòria, les persones aspirants que hagen superat aquest procés selectiu hauran d'obtindre el seu primer destí definitiu en l'àmbit de gestió de la Conselleria d'Educació, Cultura i Esport, segons disposa el Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents contemplats en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant la Direcció General de Personal Docent, en el termini d'un mes comptat des de l'endemà de la publicació, de conformitat amb el que es preveu en la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el jutjat competent, en el termini de dos mesos comptats a partir de l'endemà de la publicació, d'acord amb la Llei 29/1998, de 13 de juliol, reguladora de la jurisdicció contenciosa administrativa, això sense perjudici que les persones interessades puguen interposar qualsevol altre recurs que estimen convenient.  
  
  
València, 22 de juny de 2021.- La directora general de Personal Docent: M. Ángeles Herranz Ábalos.